Държавен вестник, бр. 79, 2013 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  79
12. поддържа Единната система за турис­
тическа информация като единна електронна 
база данни; събира, обработва, съхранява и 
актуализира данни за Единната система за 
туристическа информация;
13. извършва предварителен контрол на 
заявленията на лицата, кандидатстващи за 
регистрация за извършване на туроператорска 
и/или туристическа агентска дейност, както и 
на тези за категоризиране и сертифициране на 
туристически обекти; разработва и предлага 
за утвърждаване от министъра на вътрешни 
правила за категоризацията и сертификацията 
на туристическите обекти, както и за регис­
трацията за извършване на туроператорска 
и/или туристическа агентска дейност;
14. организира воденето, актуализирането 
и поддържането на Националния туристиче­
ски регистър;
15. подпомага и участва в дейността на 
Експертната комисия по регистрация на тур­
оператори и туристически агенти (ЕКРТТА) 
и на Експертната комисия по категоризация 
и сертификация на туристически обекти 
(ЕККСТО); изготвя предложения и планове 
до ЕККСТО за извършване проверки на място 
за категоризация на туристически обекти и 
участва в проверките;
16. участва в разработването и съдейства 
за въвеждането на доброволни системи за 
сертифициране на качеството и устойчивото 
туристическо развитие;
17. разглежда уведомяванията, направени 
от председателя на Комисията за защита на 
потребителите в резултат на контролните му 
правомощия по Закона за туризма, и предлага 
на министъра прекратяване или понижаване 
на категорията на туристически обекти, съот­
ветно заличаване на регистрация за извърш­
ване на туроператорска и/или туристическа 
агентска дейност;
18. съставя актове за установяване на из­
вършено нарушение по реда на Закона за ад­
министративните нарушения и наказания при 
констатирани нарушения на изискванията на 
Закона за туризма и на подзаконовите актове 
по прилагането му и предлага на министъра 
да наложи глоби и имуществени санкции;
19. разработва и предлага за утвърждаване 
от министъра на образци на категорийната 
символика, удостоверенията за регистрация и 
удостоверението за вписване на туристическо 
сдружение в НТР;
20. подпомага министъра в дейностите по 
организиране и координиране на контрола 
върху качеството на туристическия продукт;
21. съдейства за реализацията на инициа­
тиви на туристически сдружения, вписани в 
Националния туристическия регистър, когато 
те съответстват на целите и приоритетите 
на министерството в областта на туризма за 
съответната година;
22. подпомага дейността на компетентните 
органи за провеждане на държавната политика 
по отношение на обучението и повишаване 
квалификацията на кадрите в туризма;
23. подпомага министъра при представля­
ването на Република България пред междуна­
родните органи и организации в областта на 
туризма и изпълнява и координира изпълнени­
ето на задълженията на Република България, 
произтичащи от членството є в тях;
24. подпомага министъра на икономиката 
и енергетиката при изпълнение на функцията 
му да предлага създаването на туристически 
представителства на Република България в 
чужбина;
25. подпомага дирекция „Бизнес среда и 
политика за малките и средните предприятия“ 
при изпълнение на инициативи в областта на 
по-доброто регулиране и при подготовката на 
конкретни предложения за отпадането и/или 
облекчаването на съществуващи администра­
тивни режими;
26. участва в разработването на прогнозите 
и проектобюджета на министерството, както 
и в изпълнението на програмите от програм­
ния бюджет на министерството с оглед на 
функционалната си компетентност.
(2) Местоработата на служителите в дирек­
цията по ал. 1 е в Пловдив, район „Централен“, 
ул. Железарска 1.
Чл. 40. (1) Дирекция „Маркетинг, реклама 
и информация в туризма“:
1. организира извършването на маркетин­
гови проучвания на основни и перспективни 
пазари за българския туристически продукт, 
които да служат за основа при разработването 
на рекламните и комуникационните кампании, 
както и проучвания в сферата на туристиче­
ската реклама и анализи на ефективността;
2. разработва и изпълнява годишната про­
грама за национална реклама в страната и в 
чужбина и изготвя и представя на министъра 
отчет за разходите и ефективността им, из­
вършени по изпълнението на програмата за 
национална реклама за предходната година;
3. организира участието на Република Бъл­
гария в международни туристически изложе­
ния, панаири и прояви, свързани с туризма;
4. организира опознавателни пътувания на 
чуждестранни журналисти и посещения на 
чужди туроператори и туристически агенти в 
страната съвместно със службите по търговско-
икономическите въпроси към задграничните 
представителства на Република България;
5. организира изработването на рекламни 
материали (печатна реклама, аудио-визуална 
реклама, предметна и пространствена рекла­
ма), представящи България като атрактивна 
туристическа дестинация;
6. набира, обработва и анализира статис­
тически данни за развитието на туризма в 
страната и друга информация за развитието на 
търсенето и предлагането в страни – основни 
пазари за националния туристически продукт, 
в регионален, европейски и световен мащаб;